लखनऊ (लखनऊ ब्यूरो)। अग्निवीर के लिए भारतीय सेना की भर्ती प्रक्रिया में बदलाव पर आज लखनऊ में एडीजी भर्ती (यूपी/ उत्तराखंड) मेजर जनरल मनोज तिवारी ने मीडिया से बातचीत की। उन्होंने कहा कि जेसीओ (ओआर) और अग्निवीर के लिए यह बदलाव भर्ती प्रक्रिया को सुव्यवस्थित करने में सकारात्मक कदम हैं। कर्नल एस चटर्जी, निदेशक भर्ती (यूपी/ उत्तराखंड) ने मीडिया को नई भर्ती प्रक्रिया, चल रहे पंजीकरण और अन्य तौर-तरीकों के बारे में जानकारी दी।
सैन्य भर्ती प्रक्रिया मैं यह बदलाव भर्ती प्रक्रिया को सुव्यवस्थित करने में सकारात्मक कदम।
भारतीय सेना ने JCOs/OR/ अग्निवीर के भर्ती प्रक्रिया में परिवर्तनकारी बदलावों की घोषणा की हैं। चरण- 01 में सभी उम्मीदवार जिन्होंने joinindianarmy.nic.in (JIA वेबसाइट) पर ऑनलाइन पंजीकरण और आवेदन किया हैं, उन्हें सामान्य प्रवेश परीक्षा से गुजरना होगा।
चरण- 02 में शोर्टलिस्टेड किये गए उम्मीदवारों को सम्बंधित ARO द्वारा निर्धारित किये गए स्थानों पर भर्ती रैली के लिए बुलाया जायेगा, जहाँ वे शारीरिक स्वास्थ्य परिक्षण और शारीरिक मापन परिक्षण से गुजरेंगे। अंत में चरण- 03 में चयनित उम्मीदवारों को मेडिकल परीक्षा से गुजरना होगा।
ऑनलाइन पंजीकरण: JIA वेबसाइट पर ऑनलाइन पंजीकरण 16 फरवरी से 15 मार्च तक खुला है। पंजीकरण की प्रक्रिया पहले की तरह ही है। उम्मीदवार अपने आधार कार्ड या अपने कक्षा 10 वी प्रमाणपत्र का उपयोग कर पंजीकरण कर सकते हैं। निरंतर स्वचलन केरूप में Join Indian Army वेबसाइट को अधिक पारदर्शी बनाने के लिए डीजीलाकर से जोड़ा गया हैं।
ऑनलाइन CEE (लिखित परीक्षा) पुरे भारत में 176 स्थानों पर आयोजित की जा रही हैं। उम्मीदवारों के पास पांच परीक्षा स्थानों का चयन करने का विकल्प दिया गया हैं और उन्हें उन विकल्पों में से परीक्षा स्थान आवंटित किया जायेगा।
ऑनलाइन CEE (लिखित परीक्षा) के लिए प्रति उम्मीदवार 500/- रुपये का शुल्क निर्धारित किया गया है, जिसका 50 % सेना द्वारा वहन किया जा रहा हैं। पंजीकरण प्रक्रिया के अंत में उम्मीदवार को भुगतान करने के लिए पोर्टल पर निर्देशित किया जायेगा। माइस्टरो, मास्टर कार्ड, वीजा रुपे कार्ड सहित सभी प्रमुख बैंकों के इन्टरनेट बैंकिंग, यू पी आई/ भीम या क्रेडीट या डेबिट कार्ड का उपयोग कर उम्मीदवारों को 250/- रुपये का भुगतान सम्बंधित बैंक शुल्क के साथ करना होगा। उम्मीदवारों को सलाह दी जाती हैं कि वे ऑनलाइन लेनदेन के लिए अपने डेबिट कार्ड को सक्रीय करें।
उम्मीदवार को केवल तभी पंजीकृत माना जायेगा जब उसका भुगतान सफल हो जायेगा और इस चरण में एक रोल नंबर उत्पन्न होगा, जिसका उपयोग भर्ती के सभी चरणों में किया जायेगा। "आवेदन कैसे करें" इस पर पूरी प्रक्रिया की एक विडियो दी गई है जो Join Indian Army वेबसाइट और YouTube पर उपलब्ध है।
ऑनलाइन सामान्य प्रवेश परीक्षा (CEE): ऑनलाइन CEE (लिखित परीक्षा) में उपस्थित होने के लिए प्रवेश पत्र, परीक्षा शुरू होने से 10–14 दिन पहले Join Indian Army की वेबसाइट पर उपलब्ध होंगे। इसकी सूचना उम्मीदवारों को मोबाइल पर एस एम एस (SMS) के माध्यम से और उनकेईमेल आईडी पर भी भेजी जाएगी। एडमिट कार्ड पर परीक्षा केंद्र का सम्पूर्ण पता निर्दिष्ट होगा।
ऑनलाइन CEE (लिखित परीक्षा) कंप्यूटर आधारित परीक्षा हैं। परीक्षा में शामिल होने की प्रक्रिया बहुतही सरल हैं। उम्मीदवारों का मार्गदर्शन करने के लिए Join Indian Army वेबसाइट पर और YouTube पर भी " How to Appear in Online Common Entrance Exam" का एक विडियो उपलब्ध हैं। यह स्पष्ट किया जाता हैं कि परीक्षा के पाठ्यक्रम औरपैटर्न में कोई बदलाव नहीं हैं।
ऑनलाइन CEE कि तैयारी एवं उम्मीदवारों की सहायता हेतु सभी श्रेंनियों के लिए अभ्यास परिक्षण विकसित किया गया हैं, जिसे Join Indian Army की वेबसाइट पर एक Link के माध्यम से उपलब्ध कराया गया हैं।
जिसकी सहायता से उम्मीदवार अपने घरों से परीक्षा में उपस्थित होने का अभ्यास कर सकते हैं। Link को एक्सेस करने पर उम्मीदवार कंप्यूटर पर वही स्क्रीन देख पाएंगे, जो वे वास्तविक परीक्षा के दौरान देखेंगे। इन परीक्षणों को मोबाइल पर भी एक्सेस किया जा सकता हैं। उत्तर प्रदेश एवं उत्तराखंड में कुल 23 ऑनलाइन परीक्षा केंद्र हैं, ऑनलाइन परीक्षा का नियोजन 17 अप्रैल 2023 को चिन्हित किया गया है।
भर्ती रैली: ऑनलाइन CEE में उम्मीदवारों के प्रदर्शन के आधार पर शोर्टलिस्ट किये गए उम्मीदवारों को भर्ती रैलियों के लिए नामांकित स्थानों पर बुलाया जायेगा। भर्ती रैलियों की प्रक्रिया में कोई बदलाव नहीं किया गया हैं। अंतिम योग्यता, ऑनलाइन CEE परिणाम और शारीरिक परिक्षण के अंकों के आधार पर पहले की तरह ही होगी। उत्तर प्रदेश एवं उत्तराखंड में रैली साईट को अभी भी अंतिम रूप दिया जा रहा हैं, उन्हें शीघ्र ही राज्यव्यापी पंजीकरण तथा पहली और दूसरी डिस्पैच के लिए आवश्यक उम्मीदवारों की संख्या के अनुसार नामित किया जायेगा।
सहायता केंद्र: उम्मीदवारों के किसी भी संदेह को दूर करने के लिए सहायता केंद्र भी स्थापित किया गया हैं, जिसका विवरण Join Indian Army की वेबसाइट पर उपलब्ध हैं। ऑनलाइन CEE से सम्बंधित प्रश्नों के लिए उम्मीदवारों को मोबाइल नंबर 7996157222 द्वारा भी स्पष्ट किया जा सकता हैं।
लाभ: बदली हुयी प्रक्रिया भर्ती के दौरान उन्नत संज्ञानात्मक पहलुओं पर ध्यान केन्द्रित करेगी और इसके परिणामस्वरूप पुरे देश में व्यापक और बेहतर पहुच होगी। इससे भर्ती रैलियों में इकट्ठी होने वाली बड़ी भीड़ भी कम होगी और उसमे प्रशासनिक व्यवस्था भी कम होगी। प्रक्रिया अधिक सुव्यवस्थित हो जाएगी, उम्मीदवारों के लिए उपस्थित होना आसान होगा और देश की वर्तमान तकनीकी प्रगति के साथ तालमेल बनेगा। यह बड़े पैमाने पर दलालों और अनुचित प्रथाओं के खतरे को समाप्त कर देगा जैसे कि पहले की पद्धति में देखा गया था।
दलाली विरोधी: न्यूनतम मानव हस्तक्षेप के साथ प्रक्रिया पूर्ण रूप से स्वचलित हो गई हैं। उम्मीदवारों को सलाह दी जाती हैं कि वे दलालों के बहकावे में न आये क्योंकि वे उनकी किसी भी प्रकार की मदद नहीं कर सकते। भारतीय सेना में भर्ती पूर्ण रूप से निष्पक्ष एवं योग्यता आधारित हैं। हमारा उद्देश्य भारतीय सेना के लिए उत्तर प्रदेश एवं उत्तराखंड के युवाओं मे से सबसे उपयुक्त और प्रेरित युवाओं का चयन करना हैं।